|  |  |  |
| --- | --- | --- |
| Forskningsudvalget | |  |
| Mødereferat | | 26. oktober 2021 |
| Forum | Forskningsudvalg |  |
| Møde afholdt | 8. oktober 2021 kl. 13:00-15.00 |  |
| Sted | Frokoststuen |  |
| Referent | Charlott Hoffmann Jensen |  |

Til stede

Andreas Bandak (AB), Trine Brox (TB), Thomas Brudholm (ThB), Fredrik Hagen (FH), Annika Hvithamar (AH), Ravinder Kaur (RK), Bjarke Stanley Nielsen (BN), Jakob Skovgaard-Petersen (JSP), Katrine Overgaard Stevnhøj (KOS), Mikhail Suslov (MS), Margit Warburg (MW) og Charlott Hoffmann Jensen (CHJ).

Fraværende med afbud

Ingen.

Dagsorden

1. **Godkendelse af dagsorden**

Dagsorden blev godkendt.

1. **Opfølgning på sidste møde (ordinært møde i februar)**

ToRS’ handleplan er godkendt af dekanatet. Proces omkring opfølgning på handleplanen er punkt på dette møde.

Intern deadline for Velux Kernegruppeprogram lige overskredet. Udvalget (AH, TB og FH) mødes uge 43 for at beslutte hvilke to interessetilkendegivelser, der kan sendes ind.

Forfremmelsesprogrammet ved at blive implementeret. FU vil blive involveret.

*Klynger tages op på næste FU møde.*

Fra MW’s referat fra Akademisk Råd: Forskernes rolle som reviewere af artikler for tidsskrifter og ansøgninger til udenlandske forskningsråd. *Emnet tages op på et senere FU møde.*

1. **Handleplan for forskning**

TB ønsker at inddrage FU i arbejdet med handleplanen og efterspurgte hvad udvalgets rolle skal være. TB gennemgik kort udvalgte punkter i handleplanen, som ledelsen har valgt at fokusere på nu, samt nævnte punkter, der vil blive taget op på december-mødet.

Punkter der adresseres nu er:

1.3.1. GRUS med centre (se næste punkt).

1.1.2. Fællesskab på Tværs: TB vil nedsætte en arbejdsgruppe under FU, som skal se på forskningssamarbejde. Emner vil inkludere hvordan vi samarbejder samt samtaler om strategiske satsninger såsom praksisforskning.

1.2.2. CHJ og TB vil arbejde på en tjekliste for forskere der søger husningstilsagn for at forbedre integrationen af projekter på ToRS. *Listen forelægges på december-mødet*.

*På december-mødet skal diskuteres udvalgets rolle i processer omkring ansøgninger om eksterne midler og intern review*. Her vil FU blive spurgt til hvilke strategiske overvejelser, der skal ligge til grund for instituttets håndtering af eksterne ansøgninger. MW refererede til diskussion i Akademisk Råd om hvorvidt man skal prikke forskere til at søge specifikke midler eller samarbejde med andre navngivne forskere om ansøgninger. Akademisk Råd vil gerne have at det diskuteres i de lokale FU. TB refererede til lignende diskussion i FFU.

*Punkter om data management tages også op i december*, da vi afventer KU’s nye datapolitik, som skal implementeres i løbet af november.

Der var enighed om at punkterne skal fordeles over flere møder.

1. **Opfølgning på center GRUS**

AH og TB gav et kort resume over gennemførelse af GRUS og den udarbejdede rapport. FU’s rolle ift oprettelse, evaluering og nedlæggelse af centre skal diskuteres.

Centrenes rapporter var meget forskellige, der var derfor enighed om at udarbejde en skabelon, som efterfølgende skal bruges til årlig afrapportering for at sikre ensartet evaluering og tydelige kriterier for hvad der kræves af et center. En differentieret evaluering blev nævnt, da de eksisterende centre er meget forskellige. Punkter nævnt af udvalget, der bør indgå, inkluderer centrets strategiske betydning for instituttet, samt punkter der fremgår af FFU’s centernotat. Det blev foreslået at rapport skal bestå af skema til udfyldelse, samt mulighed for supplerende bemærkninger på max. 1 side. *CHJ udarbejder et udkast til videre diskussion og godkendelse i udvalget på december mødet*. Skabelonen vil være udgangspunktet for udvalgets diskussion af hvilke krav der stilles til et center (antal deltagere, aktivitetsniveau etc.).

CHJ og TB udarbejder desuden udkast til årshjul for centre ift afrapportering, behandling i FU, GRUS etc.

Udvalget diskuterede desuden: eksterne bevillingers rolle ift oprettelse og fortsættelse af centre, krav til centrenes outreach internt på instituttet for at sikre synlighed blandt andre medarbejdere, indførelse af et organisatorisk trin mellem clusters og centre, centerlederes rolle på instituttet, rationalet for at oprette/ fortsætte et center.

Der var bred opbakning til at centre skal have en slutdato.

1. **Orientering om cluster afrapporteringer**

På seneste FU møde manglede rapporter fra to clusters, som udløb. Begge har nu indsendt og de ønsker ikke at søge om forlængelse. Cluster Islam og Muslimer i den moderne globale verden fremsender snarest årsrapport. Endnu et cluster udløber ved udgangen af året, og skal fremsende årsrapport til næste møde. *Næste deadline for ansøgning om nyt cluster er 15. november og skal behandles på FU møde i december*.

1. **Godkendelse af opdateret notat om gæsteforskere**

Ledelsen har ønsket en præcisering af hvilke krav vi stiller til gæsteforskere ift at bidrage til instituttet under opholdet, bl.a. også i lyset af at vi kan se frem til mindre plads. Det reviderede notat blev godkendt.

JSP foreslog at ToRS bidrager til at aktivere den danske afdeling af ”Scholars at Risk”. Udvalget bakker op om det. *JSP sender materiale om programmet til AH for at aftale det videre forløb*. En plan kan indeholde kontakt til private fonde om at støtte programmet, så vi kan tilbyde plads til relevante forskere.

1. **Miniseminar og gæsteforelæseransøgninger**

Ved deadline 1. oktober var indkommet tre ansøgninger om miniseminarer og en enkelt ansøgning om gæsteforelæsning.

Èn ansøgning blev afvist, da udvalget ikke mente den levede op til kravene i opslaget. Udvalget godkendte de resterende ansøgninger, dog med en bemærkning om at ansøgerne skal forsøge at begrænse beløb der bruges på måltider/ diæter. Der stilles desuden krav til en enkelt miniseminar ansøgning om at programmet udvides for at aktivere flere deltagere. Samtidig ønskes at den inviterede forsker bidrager med mere end en gæsteforelæsning jvnf. punkt under ph.d.- området.

Der var enighed om at opslaget skal opdateres inden næste deadline ift klimapolitik (ingen lange rejser for enkelte oplæg etc.).

1. **Ph.d.-området inkl information fra ph.d.-koordinator**
   1. *Information fra ph.d koordinator (ThB)*

* **Trivsel**: Frokostmøde hver anden uge fortsætter. Det tilstræbes at hvert møde kombinerer fagligt indhold, formaliteter og et socialt aspekt.
* Ph.d. koordinatorkredsen stiller krav om at oversøiske bedømmere skal have andre engagementer i forbindelse med deltagelse i forsvar i København.
* Ph.d.-skolelederen efterspørger bredere ph.d.-kurser på Humaniora, som arrangeres på tværs af institutter. En liste over forslag er sendt ud til koordinatorerne med henblik på diskussion i lokale FU, således at institutterne kan byde ind med hvilke kurser de vil bidrage til. *ThB rundsender dokumentet fra Ph.d skolen med deadline for kommentarer*. Der var enighed om at brede fælles HUM kurser kan suppleres med ToRS signatur kurser. JSP nævnte at ph.d. studerende på Mellemøststudier altid har været glade for kurser med fokus på regionen, som tidligere har været arrangeret på tværs af de nordiske universiteter. TB understregede at det ikke er meningen, at det er ph.d koordinatorerne, der skal undervise på kurserne, men at institutternes forskere skal byde ind.

1. **Meddelelser**
   1. *Meddelelser fra formand, inkl FFU, IL og administration*

* Ny barselsvikar for Anne Jörgensen Lindahl er Katrine Overgaard Stevnshøj
* FLT har besluttet at opgaver inden for biblioteksområdet fremover skal varetages i to spor – ét på uddannelsesområdet og ét på forskningsområdet. Sidstnævnte er nu FFUs ansvarsområde. Spørgsmål om biblioteksområdet kan derfor tages op i FU på institutniveau.
* KUB tilbyder Open Acces-support til forskere for at understøtte KUs beslutning om at øge antallet af Open Acces (OA)-publikationer. Se OA-siderne på Forskningsportalen: <https://kunet.ku.dk/arbejdsomraader/forskning/publicering/openaccess/Sider/default.aspx>.
* Data Management servicegennemgang: TB har indsendt risikovurdering for ToRS’ forskningsdata for 2021. *Rapporten sendes ud med referatet*. Sagsgangen vil fremadrettet være: VILF udarbejder årlig rapport til godkendelse i FU og derefter til godkendelse i ledelsen, således at den er klar til at indsende til LISG den 15. september.
* Fællesskab på tværs: TB sammensætter en gruppe, som frem til sommeren 2022 skal arbejde med fagligt samarbejde, hvor praksisforskning også bliver et emne. Medlemmerne hentes primært fra FU.
* Fra FFU møder:

-FLT ser helst at post.doc og ph.d.-stillinger i ansøgninger er NN og opslås internationalt;

-Corona-tiltag for PhD-studerende ophørt per 1/10;

-FFU har diskuteret campusplaner og betydning for forskning;

-Diskussion vedrørende punkter til kommende møde med Danmarks Frie Forskningsfond – Kultur og kommunikation;

-FFU vil på et fremtidigt møde drøfte genindsendelser af eksterne ansøgninger og praksis omkring dette. *Sættes på dagsorden til december FU mødet.*

-Implementering af KU’s kommende datamanagement-politik blev drøftet på FFU møde, enighed om at første fase kun gælder for projekter med opstart 2021 eller som afsluttes i fjerde kvartal af 2021. Enighed om at KU skal stille med skabeloner for DMP og en plan for kommunikation. Institutternes FU bliver vigtig aktør i den lokale implementering. Vi venter på det endelige dokument.

* Vi vil genoptage oplæg om potentielle opslag, som blev afbrudt pga. Corona nedlukning, i resten af semestret. Tre oplæg er under planlægning, heraf de to der blev aflyst i foråret 2020: Marie Curie (afholdes 3. november) og COST Actions (tidspunkt afventer). Det tredje følger handleplanens punkt om flere praksisorienterede ansøgninger: Velux HUMPraxis (foreløbig planlagt til 15. december).

1. *Ansøgninger*

* To International Post doc, én tidsskriftsansøgning, én FP1 og 5 FP2 ansøgninger indsendt til efterårets DFF-deadline. Derudover er en ToRS forsker med i én FP1 og to FP2 ansøgninger med PI andetsteds.
* Til Carlsberg blev indsendt én Young Researcher fellowship, én monografi ansøgning samt en infrastrukturansøgning.
* To ansøgninger til Velux HUMpraxis fase 2.
* To ansøgninger til Augustinusfondens Kulturarvsopslag
* En ansøgning om støtte til to videnskabelige assistenter til digitalisering af manuskriptsamling er indsendt til opslag under Indiens Kulturministerium.
* En ansøgning til Association of Korean Studies Europe til finansiering af konference.
* Flere ansøgninger til forberedelse af større konference i 2023.
* Tre genansøgninger og én ny Marie Curie ansøgning indsendes til deadline 12. oktober.

1. *Bevillinger*

* Ingen nye bevillinger siden sidste møde.

1. *Information fra medlemmer*

* Intet at bemærke.

1. **Evt.**

AB nævnte at der nu ikke er junior faculty i udvalget udover de to Ph.d repræsentanter, da han og MS nu begge er lektorer. *AH opfordrede til at det tages op på næste møde* hvorvidt der skal et ekstra medlem ind (post doc) eller om der skal udskiftes på et eller flere repræsentationsområder for at fastholde repræsentationen.

Mødet slut kl. 15:00